สวัสดีค่ะ . หนูมีเพศสัมพันธ์กับแฟน วันศุกร์ แล้วก็มีอีกทีวันศุกร์ถัดมา พอวันพุธ-อังคาร มีเลือดสีน้ำตาลออกมาจากช่องคลอดค่ะ ใส่ถุงยางทุกครั้งนะคะ ตรวจครรภ์ไป 2 รอบ ขึ้นขีดเดียวทั้งสองรอบเลยค่ะ เลยอยากทราบว่าควรไปพบสูตนรีแพทย์มั้ยคะ แล้วเลือดสีน้ำตาลที่ไหลออกมาคือเลือดล้างหน้าเด็ก หรือเป็นประจำเดือน แล้วควรตรวจครรภ์อีกรอบหรือเปล่่า ปกติเป็นคนประจำเดือนมาไม่สม่ำเสมออยู่แล้ว ขอบค่ะ
สวัสดีค่ะ เลือดล้างหน้าเด็ก มักจะเกิดขึ้นหลังจากมีการปฏิสนธิ (หรือวันที่มีเพศสัมพันธ์ในช่วงไข่ตก) ไปแล้วประมาณ 6-12 วัน และจะมีปริมาณที่น้อยกว่าประจำเดือนมาก สีจะออกแดงจางๆ และเลือดจะออกเพียงแค่ 1-2 วันส่วนการตรวจหาการตั้งครรภ์ ควรตรวจหาเมื่อประจำเดือนขาดไปแล้ว หากตรวจเร็วไป อาจทำให้ตรวจไม่พบได้ค่ะ ซึ่งในกรณีของ หากเพิ่งมีเพศสัมพันธ์ไปเมื่อวันศุกร์ที่ผ่านมารวมถึงศุกร์ในสัปดาห์ก่อน จะยังไม่สามารถตรวจหาการตั้งครรภ์จากการมีเพศสัมพันธ์ในทั้ง 2 ครั้งได้ค่ะสำหรับเลือดสีน้ำตาลที่ออกมานั้น อาจเป็น- เป็นเลือดประจำเดือนเก่าของรอบเดือนที่แล้ว ที่ยังคงค้างอยู่ในช่องคลอด ซึ่งมักจะออกมาเพียงเล็กน้อย- เป็นเลือดประจำเดือนในรอบนี้ ซึ่งมีปริมาณน้อย ทำให้เลือดสัมผัสกับอากาศนาน จึงกลายเป็นสีน้ำตาล-เป็นเลือดไหลจากช่องคลอดที่ผิดปกติจากสาเหตุต่างๆ เช่น ผลข้างเคียงจากการใช้ยาคุมกำเนิดชนิดต่างๆ มีติ่งเนื้อในโพรงมดลูก เยื่อบุโพรงมดลูกหนาตัว เป็นเนื้องอกมดลูกมะเร็งปากมดลูกมะเร็งเยื่อบุโพรงมดลูก เป็นต้นแนะนำให้สังเกตเลือดที่ออกไปก่อนค่ะ หากมีปริมาณเล็กน้อยและเป็นอยู่เพียงไม่กี่วัน อาจเป็นเลือดประจำเดือนเก่าหรือเลือดประจำเดือนที่มีน้อยก็ได้ค่ะ แต่หากยังคงออกกะปริดกะปรอยอยู่เรื่อยๆ หรือมีอาการปวดท้องน้อยร่วมดเวย ควรไปพบสูติ-นรีแพทย์เพื่อตรวจหาสาเหตุค่ะ